ห้ามรถบรรทุก 10 ล้อ วิ่ง 5 เส้นทางสายเหนือ-อีสาน ช่วงปีใหม่
วันนี้ (12 ต.ค.61) เว็บไซต์ราชกิจจานุเบกษา เผยแพร่ประกาศข้อบังคับเจ้าพนักงานจราจรทั่วราชอาณาจักรว่าด้วยการพ.ศ.2561 โดยมีรายละเอียด ดังนี้ด้วยในช่วงเทศกาลปีใหม่ ประจำปี 2562 จะมีประชาชนผู้ใช้รถใช้ถนนเดินทางสัญจรกลับภูมิลำเนาและไปท่องเที่ยวในต่างจังหวัดเป็นจำนวนมาก ทำให้เกิดปัญหาด้านการจราจรและเสี่ยงต่อการเกิดอุบัติเหตุมากขึ้นดังนั้น เพื่อความสะดวกและความปลอดภัยด้านการจราจร จึงจำเป็นต้องออกประกาศข้อบังคับเจ้าพนักงานจราจรเพื่อให้เหมาะสมกับการจัดการจราจรในถนนบางสายในช่วงเทศกาลดังกล่าวฉะนั้น อาศัยอำนาจตามความในมาตรา 139 (1) แห่งพระราชบัญญัติจราจรทางบก พ.ศ.2522อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิเสรีภาพของบุคคล ซึ่งมาตรา 26ประกอบกับมาตรา 38 ของรัฐธรรมนูญแห่งราชอาณาจักรไทย พุทธศักราช 2560 บัญญัติให้กระทำได้โดยอาศัยอำนาจตามบทบัญญัติแห่งกฎหมายที่ตราขึ้นเพื่อความมั่นคงของรัฐความสงบเรียบร้อยของประชาชนและคำสั่งกระทรวงมหาดไทย ที่ 529/2555 ลงวันที่7 กันยายน พ.ศ.2555 แต่งตั้งผู้บัญชาการตำรวจแห่งชาติ เป็นเจ้าพนักงานจราจรทั่วราชอาณาจักร จึงได้ออกข้อบังคับไว้ ดังนี้ข้อ 1ข้อบังคับนี้เรียกว่าข้อบังคับเจ้าพนักงานจราจรทั่วราชอาณาจักรว่าด้วยการกำหนดห้ามรถบรรทุก 10 ล้อขึ้นไป เดินในถนนบางสายในช่วงเทศกาลปีใหม่ประจำปี 2562พ.ศ.2561ข้อ2 กำหนดการห้ามรถบรรทุก 10 ล้อขึ้นไป เดินรถบนถนนบางสาย ตั้งแต่วันที่27 ธันวาคม 2561 ถึงวันที่ 3ม.ค.2562 ในถนนดังต่อไปนี้2.1 ถนนพหลโยธิน (ทางหลวงแผ่นดินหมายเลข 1) ตั้งแต่กิโลเมตรที่ 332ต.กลางแดด อ.เมืองนครสวรรค์ จ.นครสวรรค์ ถึงกิโลเมตรที่ 347 ต.นครสวรรค์ตกอ.เมืองนครสวรรค์ จ.นครสวรรค์ ทั้งขาขึ้นและขาล่อง2.2 ถนนสายนครสวรรค์- พิษณุโลก (ทางหลวงแผ่นดินหมายเลข 117)ตั้งแต่กิโลเมตรที่0 ต.นครสวรรค์ตก อ.เมืองนครสวรรค์ จ.นครสวรรค์ ถึงกิโลเมตรที่7ต.บางม่วง อ.เมืองนครสวรรค์ จ.นครสวรรค์ ทั้งขาขึ้นและขาล่อง2.3 ถนนมิตรภาพ (ทางหลวงแผ่นดินหมายเลข 2) ตั้งแต่กิโลเมตรที่ 15+600ต.ทับกวาง อ.แก่งคอย จ.สระบุรี ถึงกิโลเมตรที่119+362 ต.สูงเนิน อ.สูงเนินจ.นครราชสีมา ทั้งขาขึ้นและขาล่อง2.4 ถนนกบินทร์บุรี- ปักธงชัย (ทางหลวงแผ่นดินหมายเลข 304) ตั้งแต่กิโลเมตรที่ 165 + 400 ต.เมืองเก่า อ.กบินทร์บุรี จ.ปราจีนบุรี ถึงกิโลเมตรที่ 195 + 600ต.บุพราหมณ์ อ.นาดี จ.ปราจีนบุรี ทั้งขาขึ้นและขาล่อง2.5 ถนนอรัญประเทศ- นางรอง (ทางหลวงแผ่นดินหมายเลข 348) ตั้งแต่กิโลเมตรที่ 71 ถึงกิโลเมตรที่ 80 ต.ทัพราช อ.ตาพระยา จ.สระแก้ว ทั้งขาขึ้นและขาล่องข้อ3 ในกรณีรถบรรทุกบางประเภทที่มีความจำเป็นต้องเดินรถในถนนดังกล่าวข้างต้นในช่วงเวลาดังกล่าว ให้อยู่ในอำนาจการพิจารณาของเจ้าพนักงานจราจรจังหวัดนั้นๆ อนุญาตเป็นกรณีไปข้อ4 นับแต่วัน เวลา ที่ข้อบังคับนี้ใช้บังคับ ให้ยกเลิก ข้อบังคับ กฎ ระเบียบ คำสั่งใดที่ขัดหรือแย้งกับข้อบังคับนี้ไว้เป็นการชั่วคราวประกาศณ วันที่ 14 ธันวาคม พ.ศ.2561พล.ต.อ.จักรทิพย์ ชัยจินดาผู้บัญชาการตำรวจแห่งชาติเจ้าพนักงานจราจรทั่วราชอาณาจักร
เว็บไซต์ราชกิจจานุเบกษา เผยแพร่ประกาศข้อบังคับเจ้าพนักงานจราจรทั่วราชอาณาจักร ว่าด้วยการกำหนดห้ามรถบรรทุก 10 ล้อขึ้นไป เดินในถนนบางสายในช่วงเทศกาลปีใหม่ประจำปี 2562 พ.ศ.2561
รถบรรทุก 10 ล้อ,ราชกิจจานุเบกษา,ถนน,เหนือ,อีสาน,ปีใหม่,ข่าวไทยพีบีเอส,ThaiPBSnews,ไทยพีบีเอส,ThaiPBS